భారత స్వాతంత్ర్య సంగ్రామంలో పాల్గొన్న భూమి పుత్రులను బ్రిటిష్ పాలకులు బలిగొన్నారు. చాలామందిని బానిసలుగా, పీడితులుగా, మరికొందరిని తమకు తొత్తులుగా మార్చుకున్నారు. ఆదివాసీలపై కుట్రలు, కుతంత్రాలతో యుద్ధం ప్రకటించి ఎందరో ఆదివాసీ సమరయోధులను బలితీసుకున్నారు. క్రీ.శ. 1240–1749 మధ్య మధ్యప్రదేశ్, మహారాష్ట్ర, ఛత్తీస్గఢ్, ఒడిశా, ఉమ్మడి ఆంధ్రప్రదేశ్ రాష్ర్టాల పరిధిలో ఏర్పడిన ఆదివాసీ గోండ్వానా రాజ్యంలో రాజులుగా వెలుగొందిన గోండు గిరిజన పాలకులను, జమీన్దారులను, మోకాసలను సైతం ఆంగ్లేయులు బలిగొన్నారు. గోండ్వానా తొలి పోరాట యోధులలో బాబురావ్ సెడ్మాకీ ముఖ్యుడు. మధ్యభారతంలోని గోండ్వానా ప్రాంతంలో ముఖ్యపట్టణం చంద్రాపూర్ (మహారాష్ట్ర)లోని గోండులు బాబురావ్ ఆధ్వర్యంలో తిరుగుబాటు (1856–58) చేయగా, మరోవైపు ఆదిలాబాద్ సరిహద్దుల్లో మార్సికొల్ల రాంజీగోండ్ బ్రిటిష్ సైన్యాలపై రోహిల్లాలు – గోండుల తిరుగుబాటు (1856–60) ఉద్విగ్నంగా జరిగింది. అప్పటి గోండ్వానాలో భాగమైన మహారాష్ట్రకు చెందిన చంద్రాపూర్ జిల్లాలోని గోండి గ్రామంలో జమీందార్ కుటుంబంలో 1833, మార్చి 12న జన్మించిన సెడ్మాకీ గోండ్వానా తొలి పోరాట వీరుడు. బాల్యం నుంచే అస్త్ర, శస్త్ర విద్యలలో నైపుణ్యం సంపాదించాడు. తెల్లదొరల దురాక్రమణ, దుశ్చర్యల నుంచి గోండ్వానా రాజ్య రక్షణకు ప్రతిజ్ఞ చేశాడు. తెల్లదొరలపై తొలిసారి 1858 మార్చి 22న యుద్ధం ప్రకటించాడు. ఆ యుద్ధంలో బ్రిటిష్ సైన్యాన్ని చిత్తుగా ఓడించాడు. పరాజయాన్ని జీర్ణించుకోలేని బ్రిటిష్ ప్రభుత్వం కొరియర్ ద్వారా బాబూరావ్ను నిర్బంధించడానికి ప్రణాళిక వేసింది. ఒక మహిళ నమ్మకద్రోహంతో సెడ్మాకీ బ్రిటిష్ వారికి పట్టుబడ్డాడు. 1855 అక్టోబర్ 21న సెడ్మాకీని ఉరితీశారు. గోండ్వానా రాజ్య చరిత్రలో గొప్ప వీరునిగా స్థిరపడిన పులిసూర్ బాబురావ్ సెడ్మాకీ అజరామరుడు. ఆదివాసీల పోరాట చరిత్రలో ఒక ధ్రువతార.గుమ్మడి లక్ష్మీనారాయణఆదివాసీ రచయితల సంఘం(నేడు సెడ్మాకీ వర్ధంతి)
bhaarata swaatantrya sangraamamlo palgonna bhoomi putrulanu british paalakulu baligonnaru. chaalaamandini banisaluga, peeditulugaa, marikondarini tamaku tottulugaa maarchukunnaaru. aadivaaseelapai kutralu, kutantraalato yuddham prakatinchi endaro aadivaasii samarayodhulanu baliteesukunnaaru. cree.sha. 1240–1749 madhya madhyapradesh, maharashtra, chhattisgad, odisa, ummadi andhrapradesh rashrtala paridhilo erpadina aadivaasii gondwana raajyamlo rajuluga velugondina gondu girijana paalakulanu, jameendaarulanu, mokasalanu saitam aangleyulu baligonnaru. gondwana toli porata yodhulalo baburao sedmaki mukhyudu. madhyabhaaratamlooni gondwana praantamlo mukhyapattanam chandrapur (maharashtra)loni gondulu baburao aadhvaryamlo tirugubaatu (1856–58) cheyagaa, marovaipu adilabad sarihaddullo marsikolla ranjigond british sainyaalapai rohillaalu – gondula tirugubaatu (1856–60) udvignamgaa jarigindi. appati gondwanalo bhagamaina maharashtraku chendina chandrapur jillaalooni gondi graamamlo jamindar kutumbamlo 1833, marchi 12na janminchina sedmaki gondwana toli porata veerudu. balyam nunche astra, shastra vidyalalo naipunyam sampaadinchaadu. telladorala durakramana, duscharyala nunchi gondwana rajya rakshanaku pratigna cheshaadu. telladoralapai tolisari 1858 marchi 22na yuddham prakatinchaadu. aa yuddhamlo british sainyaanni chittugaa odinchaadu. paraajayaanni jeerninchukoleni british prabhutvam korier dwara baabuuraavnu nirbandhinchadaaniki pranaalika vesindi. oka mahila nammakadrohamtho sedmaki british vaariki pattubaddaadu. 1855 actober 21na sedmakini uriteesaaru. gondwana rajya charitralo goppa veerunigaa sthirapadina pulisur baburao sedmaki ajaramarudu. aadivaaseela porata charitralo oka dhruvatara.gummadi lakshminarayanadivasavaasa rachayitala sangham(nedu sedmaki vardhanti)